pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.สธ. เยี่ยมการดำเนินงานบริการปฐมภูมิ จ.นครสวรรค์
วันเสาร์ที่ 9 มิถุนายน 2561
รมว.สธ. เยี่ยมการดําเนินงานบริการปฐมภูมิ จ.นครสวรรค์
รัฐมนตรีว่าการกระทรวงสาธารณสุข ลงพื้นที่เยี่ยมการดําเนินงานระบบบริการปฐมภูมิ เชื่อมโยงการดูแลผู้ป่วยโรคหลอดเลือดสมองและหลอดเลือดหัวใจ ระหว่างโรงพยาบาลสวรรค์ประชารักษ์ รพ.สต.วัดไทร จนถึงชุมชน
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์เจษฎา โชคดํารงสุข ปลัดกระทรวงสาธารณสุข นายแพทย์บุญชัย ธีระกาญจน์ ผู้ตรวจราชการเขตสุขภาพที่ 3 ลงพื้นที่โรงพยาบาลส่งเสริมสุขภาพตําบลวัดไทร อ.เมือง จ.นครสรรค์ ตรวจเยี่ยมการดําเนินงานป้องกัน ฟื้นฟู และการติดตามดูแลผู้ป่วยโรคหลอดเลือดสมองและหลอดเลือดหัวใจ ที่มีการเชื่อมโยงกันระหว่างโรงพยาบาลสวรรค์ประชารักษ์ รพ.สต.วัดไทรจนถึงชุมชน
ศ.คลินิก เกียรติคุณ นพ.ปิยะสกลกล่าวว่า กระทรวงสาธารณสุข ให้ความสําคัญกับระบบบริการปฐมภูมิ ซึ่งมีโรงพยาบาลส่งเสริมสุขภาพตําบล และคลินิกหมอครอบครัว ให้การดูแลประชาชนในพื้นที่ เน้นการส่งเสริมสุขภาพ ป้องกันโรค ติดตามดูแลผู้ป่วยที่บ้าน และส่งเสริมให้ประชาชนมีความรู้ในการดูแลตนเองและครอบครัวได้ ได้มอบให้ผู้บริหารเน้นการพัฒนาคุณภาพคลินิกหมอครอบครัวให้ได้ตามมาตรฐานคือ มีแพทย์เวชศาสตร์ครอบครัว 1 คน และอย่างน้อยต้องพยาบาล 2 คน นักวิชาการสาธารณสุข 2 คน และค้นหาคลินิกหมอครอบครัวต้นแบบ เพื่อเป็นตัวอย่างการดําเนินงานแก่พื้นที่อื่น ๆ ต่อไป รวมทั้งเร่งจัดทําข้อมูลสารสนเทศด้านสุขภาพ บนแอปพลิเคชั่นไลน์ เพื่อเป็นช่องทางปรึกษาแพทย์ประจําครอบครัว มีองค์ความรู้ด้านสุขภาพให้ประชาชนเข้าถึงข้อมูลที่ถูกต้องนําไปใช้ในการดูแลตนเอง
นายแพทย์เจษฎา โชคดํารงสุข ปลัดกระทรวงสาธารณสุข กล่าวว่า จากการตรวจเยี่ยมรพ.สต.วัดไทร พบว่า มีระบบการดูแลผู้ป่วยกลุ่มโรคไม่ติดต่อเรื้อรัง โดยคัดกรองผู้ป่วยเบาหวานและความดันโลหิตสูงที่มีภาวะเสี่ยง ไปดูแลปรับพฤติกรรมที่ศูนย์ชีวนันท์ โรงพยาบาลสวรรค์ประชารักษ์ ให้ควบคุมระดับน้ําตาลและความดันโลหิต ส่วนผู้ป่วยติดเตียงจากโรคหลอดเลือดสมองและหัวใจ ได้ร่วมกับทีมหมอครอบครัวจากโรงพยาบาลสวรรค์ประชารักษ์ ติดตามดูแลต่อเนื่องถึงบ้าน และมีนักกายภาพบําบัดประจํา รพ.สต. พร้อมศูนย์เครื่องมือสําหรับให้ผู้ป่วยยืมไปใช้ที่บ้าน ผลการดําเนินงานได้ผลดี ผู้ป่วยอัมพฤกษ์อัมพาตสามารถช่วยเหลือตัวเองได้ดีขึ้นเป็นกลุ่มติดบ้าน 3 คนจากที่นอนติดเตียงทั้งหมด 12 คน ส่วนในกลุ่มติดบ้าน 67 คนกลับมาเป็นกลุ่มติดสังคม 4 คน
สําหรับการดําเนินงานในการดูแลผู้สูงอายุระยะยาวสําหรับผู้สูงอายุที่มีภาวะพึ่งพิง (Long Term Care) ที่เกิดจากความร่วมมือขององค์กรปกครองส่วนตําบล และทีมหมอครอบครัวโรงพยาบาลสวรรค์ประชารักษ์ โดยการอบรมผู้จัดระบบดูแลผู้สูงอายุ ให้สามารถดูแลกันเองได้ในพื้นที่ ส่งเสริมการจัดกิจกรรมชมรมผู้สูงอายุ สนับสนุนการจัดตั้งโรงเรียนผู้สูงอายุองค์การบริหารส่วนตําบลวัดไทรย์ นอกจากนี้ ในการป้องกันการตั้งครรภ์ในวัยรุ่นพบว่ามีผลการดําเนินงานที่น่าพอใจ การตั้งครรภ์อายุ 15-19 ลดลง จากความร่วมมือของทุกฝ่ายในพื้นที่เป็นเครือข่ายการเฝ้าระวัง ให้คําปรึกษา มีกลุ่มเยาวชนเป็นแกนนําและจิตอาสา มีการอบรมทักษะชีวิตสําหรับวัยรุ่นและผู้ปกครองในการป้องกันและแก้ไขปัญหาการตั้งครรภ์ในวัยรุ่น การคุมกําเนิดด้วยวิธีสมัยใหม่ (Modern Methods) ในหญิงคลอดอายุน้อยกว่า 20 ปี เพิ่มขึ้นตั้งแต่ปี 2558-2560 เป็นร้อยละ 81.84, 94.12 และ 92.31 ตามลําดับ
********************************** 9 มิถุนายน 2561
รัฐบาลไทย-ข่าวทำเนียบรัฐบาล-การลงทุนโครงสร้างพื้นฐานสำคัญในเขตอีอีซี
วันศุกร์ที่ 12 ตุลาคม 2561
การลงทุนโครงสร้างพื้นฐานสําคัญในเขตอีอีซี
รัฐบาลเห็นชอบการลงทุนโครงสร้างพื้นฐานสําคัญในเขตพัฒนาเศรษฐกิจพิเศษภาคตะวันออก หรืออีอีซี 4 โครงการ เพิ่มเติมจากที่เห็นชอบโครงการรถไฟความเร็วสูงเชื่อม 3 สนามบิน
ศุกร์ที่ 12 ต.ค.61
การลงทุนโครงสร้างพื้นฐานสําคัญในเขตอีอีซี
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบการลงทุนโครงสร้างพื้นฐานสําคัญในเขตพัฒนาเศรษฐกิจพิเศษภาคตะวันออก หรืออีอีซี 4 โครงการ เพิ่มเติมจากที่เห็นชอบโครงการรถไฟความเร็วสูงเชื่อม 3 สนามบิน ไปแล้ว ประกอบด้วย โครงการพัฒนาสนามบินอู่ตะเภาและเมืองการบินภาคตะวันออก โครงการศูนย์ซ่อมอากาศยานอู่ตะเภา โครงการท่าเรือแหลมฉบังระยะที่ 3 และโครงการท่าเรืออุตสาหกรรมมาบตาพุดระยะที่ 3 โดยเป็นการร่วมลงทุนระหว่างภาครัฐกับเอกชนตั้งแต่ปี 2562 – 2568 ซึ่งจะก่อให้เกิดมูลค่าทางเศรษฐกิจต่อประเทศมากกว่า 810,000 ล้านบาท และกระตุ้นการจ้างงานอีกเป็นจํานวนมาก ทั้งนี้ รัฐบาลมุ่งหวังยกระดับอุตสาหกรรมและเพิ่มขีดความสามารถในการแข่งขันของไทย ช่วยให้เศรษฐกิจประเทศเติบโตในระยะยาว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์  เป็นประธานมอบรางวัลและเกียรติบัตรแก่ผู้ชนะการประกวด Mobile Application กระทรวงอุตสาหกรรม
วันพฤหัสบดีที่ 12 มีนาคม 2563
รองปลัดฯ ภานุวัฒน์  เป็นประธานมอบรางวัลและเกียรติบัตรแก่ผู้ชนะการประกวด Mobile Application กระทรวงอุตสาหกรรม
นายภานุวัฒน์ ตริยางกูรศรี รองปลัดกระทรวงอุตสาหกรรม  เป็นประธานในพิธีมอบรางวัล และมอบเกียรติบัตรแก่ผู้ชนะการประกวด Mobile Application   ณ ห้องประชุม อก.1 สํานักงานปลัดกระทรวงอุตสาหกรรม
วันนี้ (12 มีนาคม 2563) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานในพิธีมอบรางวัล และมอบเกียรติบัตรแก่ผู้ชนะการประกวด Mobile Application เพื่อใช้เป็นช่องทางการสื่อสารแก่ผู้ประกอบการ ประชาชน และหน่วยงานภายนอกในการเข้าใช้ Digital Service อีกทั้งร่วมรับฟังบรรยายในหัวข้อ แนวทางการพัฒนา Application ในยุค 4.0: ประสบการณ์จากระบบที่รองรับคนนับล้านต่อวัน ณ ห้องประชุม อก.1 สํานักงานปลัดกระทรวงอุตสาหกรรม
สําหรับการประกวด Mobile Application กระทรวงอุตสาหกรรมในครั้งนี้ อยู่ภายใต้โครงการจัดทําแผนปฏิบัติการดิจิทัลของกระทรวงอุตสาหกรรม พ.ศ. 2563-2565 เพื่อยกระดับเข้าสู่การเป็นองค์กรภาครัฐดิจิทัล 4.0 โดยนําเทคโนโลยีดิจิทัลมาสนับสนุนภารกิจขององค์กร นอกจากนี้แนวคิดของการประกวดครั้งนี้คือ “e-Government on Mobile system” เปิดโอกาสให้นิสิต นักศึกษา หรือบุคคลทั่วไปนําเสนอแนวคิดนวัตกรรมใหม่ ๆ ที่ตอบโจทย์ความต้องการการใช้บริการของกระทรวงอุตสาหกรรมหรือต่อยอดผลงานกับหน่วยงานภาครัฐ โดยได้พัฒนาแอปพลิเคชั่นเสมือนจริง หรือจําลองการเข้าถึงและการใช้งานในสถานการณ์จริง ซึ่งนับเป็นจุดเริ่มต้นที่สําคัญในการต่อยอดผลงานกับหน่วยงานภาครัฐในอนาคต เพื่อให้องค์กรสามารถตอบสนองความต้องการของลูกค้าได้อย่างรวดเร็วและมีประสิทธิภาพต่อไป
รัฐบาลไทย-ข่าวทำเนียบรัฐบาล-SME D BANK เปิดโครงการ“กล้า D Festival” ติดปีกธุรกิจ SMEs สานฝันต่อยอดการตลาด ก้าวทันเทคโนโลยีดิจิทัล
วันอังคารที่ 29 มกราคม 2562
SME D BANK เปิดโครงการ“กล้า D Festival” ติดปีกธุรกิจ SMEs สานฝันต่อยอดการตลาด ก้าวทันเทคโนโลยีดิจิทัล
พิธีเปิดงานเทศกาล “กล้า D Festival ปรับ เปลี่ยน ลุก เดิน”โดยมีรัฐมนตรีช่วยว่าการกระทรวงอุตสาหกรรม กรรมการผู้จัดการ พร้อมผู้บริหาร ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เข้าร่วมงาน
วันนี้ (28 ม.ค.2562) มีพิธีเปิดงานเทศกาล “กล้า D Festival ปรับ เปลี่ยน ลุก เดิน”โดยมี นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายมงคล ลีลาธรรม กรรมการผู้จัดการ พร้อมผู้บริหาร ธนาคารพัฒนาวิสาหกิจขนาดกลางและขนาดย่อมแห่งประเทศไทย(ธพว.)หรือ SME D Bank เข้าร่วมงาน ณ.สํานักงานใหญ่ อาคาร SME Bank Tower พาผู้ประกอบการSMEsพลิกวิกฤต ปั้นฝันสู่ความเป็นจริง สู้กระแสเศรษฐกิจ สร้างธุรกิจเติบโต
โครงการ “กล้าD” จุดประกายขึ้นเนื่องจาก ข้อมูลจากหลายหน่วยงานที่คาดการณ์เศรษฐกิจได้ประเมิน 10 ประเภทธุรกิจ ที่หากไม่ยกระดับ ปรับเปลี่ยน จะมีความเสี่ยงได้รับผลกระทบจากพฤติกรรมผู้บริโภคที่เปลี่ยนไป ไม่ว่าจะเป็นธุรกิจสถาบันการเงิน ธุรกิจผลิตและจําหน่ายหรือให้เช่าCD-DVD กลุ่มยางผลิตภัณฑ์ยางและปาล์มน้ํามัน ธุรกิจร้านค้าปลีกดั้งเดิม(โชห่วย) ธุรกิจทีวีดิจิทัล-เคเบิลทีวี-สื่อสิ่งพิมพ์ ธุรกิจสถานศึกษาเอกชน ธุรกิจสิ่งทอและเครื่องหนัง ธุรกิจร้านอินเตอร์เน็ต ธุรกิจหัตกรรมและเฟอร์นิเจอร์ไม้ และธุรกิจห้างสรรพสินค้า ให้ก้าวสู่การเป็น SMEs ดาวเด่น ก้าวทันเทคโลโลยียุค4.0แก่ผู้ประกอบการ SME D Bank ให้ความสําคัญที่จะพาผู้ประกอบการไทยเข้าสู่ถนนดิจิทัล มั่นใจว่าในวิกฤตย่อมมีโอกาส หากสามารถยกระดับและปรับตัวได้ จะมีโอกาสกลับมาเป็นธุรกิจที่มีศักยภาพ สามารถแข่งขันและเติบโตได้อย่างยั่งยืน
โดยในงาน SME D Bank สร้างไอเดีย สร้างโอกาส พาผู้ประกอบการจากกลุ่มธุรกิจ อาทิ ผู้ประกอบการจากสถาบันการเงิน ผู้ประกอบการด้านการเกษตรแปรรูป ผู้ประกอบการจากสื่อทีวีเคเบิลและสิ่งพิมพ์ และผู้ประกอบการในกลุ่มธุรกิจร้านค้าแบบดั้งเดิมที่มีชื่อเสียงมาเปิดตลาดกว่า 50 ร้านค้า อาทิ ปราร้าทรงเครื่องชื่อดังจากสระบุรี ของดีเครื่องดื่มเพื่อสุขภาพสมุนไพรอัดออกซิเจนจาก Fill Me Fresh น้ําอ้อยพาสเจอร์ไรส์ หวานหอมชื่นใจจากราชบุรี ของดีสมุทรปราการปลาสลิดทอดกรอบ และกรุงเทพมหานครกิ่งพฤกษ์เครื่องประดับชื่อดังจากตลาดนัดจตุจักร เข้าร่วมสร้างรายได้ภายในงาน
พร้อมเดินหน้า เติมไฟ ใส่ความรู้ในงานสัมมนา “SME-D Show Story Telling ธุรกิจพุ่งแรงสู่ความสําเร็จ” สร้างแรงบันดาลใจไปกับ 3 นักธุรกิจดาวรุ่ง จากลูกค้า SME D Bank ที่ประสบความสําเร็จถึง 3 ท่าน คุณพงษ์พันธ์ ไวยนิล กับงานปั้นบ้านดินมอญ หัตถกรรมไม่มีวันตาย งานปั้นจาก50บาทสู่แสนบาท คุณบิ๊ก ผุยมาตย์ เจ้าของกิจการข้าวกรอบสยาม เจ้าของธุรกิจอายุน้อยร้อยล้าน และคุณนภาพร คูศิริวานิชการ อดีตสาวแบงก์ ผันตัวมาจับสินค้า Organic คุณภาพระดับ Go inter พร้อมชี้ช่องทางสร้างธุรกิจในโลกออนไลน์สําหรับผู้ที่สนใจเวิร์กช็อปขายของบนโลกออนไลน์ได้จริง ไปกับงานสัมมนา “รวยด้วย ตลาด Online by Shopee” และ “ยกระดับมาตรฐาน ร้านอาหาร 4.0 by Wongnai” โดยงานจัดขึ้นสองวัน ในวันที่ 28-29 ม.ค.2562 นี้ ณ. สํานักงานใหญ่ SME Bank Tower ติดสถานีรถไฟฟ้าบีทีเอสอารีย์
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ รับฟังเสียงสะท้อนของ SMEs ภาคอุตสาหกรรมสนับสนุนซึ่งได้รับผลกระทบจากการระบาดของไวรัส Covid-19
วันพุธที่ 29 เมษายน 2563
รองปลัดฯ ภานุวัฒน์ รับฟังเสียงสะท้อนของ SMEs ภาคอุตสาหกรรมสนับสนุนซึ่งได้รับผลกระทบจากการระบาดของไวรัส Covid-19
รองปลัดฯ ภานุวัฒน์ รับฟังเสียงสะท้อนของ SMEs ภาคอุตสาหกรรมสนับสนุนซึ่งได้รับผลกระทบจากการระบาดของไวรัส Covid-19
วันที่ 28 เมษายน 2563 นายภานุวัฒน์ ตริยางกูรศรี รองปลัดกระทรวงอุตสาหกรรม ให้นายเกียรติศักดิ์ จิระขจรวงศ์ นายกสมาคมส่งเสริมการรับช่วงการผลิตไทย หรือ ไทยซับคอน พร้อมคณะกรรมการบริหารสมาคม เข้าพบ ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม
สมาคมส่งเสริมการรับช่วงการผลิตไทย เป็นองค์กรที่เกิดจากการรวมกลุ่มของผู้ผลิตชิ้นส่วนอุตสาหกรรมสนับสนุนของไทย มีจํานวนสมาชิกมากกว่า 500 บริษัท แต่เนื่องจากการระบาดของไวรัส Covid-19 ทําให้สมาชิกได้รับผลกระทบทางเศรษฐกิจจากการหยุดคําสั่งซื้อ ยกเลิกการผลิต ต้องแบกรับภาระค่าแรงงาน โดยที่ยังไม่ปลดคนงาน ทําให้เกิดภาวะเงินสดขาดสภาพคล่องรุนแรงถึงขั้นไม่มีรายรับเลย แต่ทั้งนี้สมาชิกได้พยายามปรับตัวเพื่อต่อสู้วิกฤตนี้ โดยขอความเห็นใจจากภาครัฐเร่งพิจารณามาตรการช่วยเหลือในด้านต่าง ๆ เพื่อต่อลมหายใจให้ภาคอุตสาหกรรมสนับสนุน โดยเฉพาะบริษัทผู้ผลิต SMEs สามารถประคับประคองกิจการตนเองอยู่ได้จนกว่าการระบาดของไวรัส Covid-19 ผ่านพ้นไป โดยภายหลังการหารือ รองปลัดฯ ภานุวัฒน์ ได้เสนอแนะให้สมาคมจัดทํารายละเอียดประเด็นปัญหา และยื่นข้อเสนอต่าง ๆ มายังกระทรวงอุตสาหกรรมต่อไป
รัฐบาลไทย-ข่าวทำเนียบรัฐบาล-สธ.แนะวิธีเตรียมร่างกายให้พร้อมก่อนร่วมกิจกรรม “Bike อุ่นไอรัก”
วันศุกร์ที่ 7 ธันวาคม 2561
สธ.แนะวิธีเตรียมร่างกายให้พร้อมก่อนร่วมกิจกรรม “Bike อุ่นไอรัก”
กระทรวงสาธารณสุข แนะข้อควรปฏิบัติในการปั่นจักรยาน ชวนคนไทยเตรียมร่างกายให้พร้อม ก่อนเข้าร่วมกิจกรรม “Bike อุ่นไอรัก”
กระทรวงสาธารณสุข แนะข้อควรปฏิบัติในการปั่นจักรยาน ชวนคนไทยเตรียมร่างกายให้พร้อม ก่อนเข้าร่วมกิจกรรม “Bike อุ่นไอรัก”
นายแพทย์สุขุม กายจนพิมาย ปลัดกระทรวงสาธารณสุข ให้สัมภาษณ์ถึงการเตรียมความพร้อมร่างกายเพื่อเข้าร่วมกิจกรรม “Bike อุ่นไอรัก” ที่จะมีขึ้นในวันที่ 9 ธันวาคม 2561 เนื่องในโอกาสเปิดงาน “อุ่นไอรัก คลายความหนาว สายน้ําแห่งรัตนโกสินทร์” ว่า ผู้ที่เข้าร่วมกิจกรรมในครั้งนี้ควรเตรียมความพร้อมก่อนปั่น ดูแลสุขภาพตนเองให้แข็งแรงที่สุด โดยเฉพาะประชาชนทั่วไปที่ไม่ได้ปั่นเป็นประจํา ผู้สูงอายุหรือผู้ที่มีโรคประจําตัวควรพบแพทย์เพื่อประเมินสุขภาพก่อนเข้าร่วมกิจกรรม
สําหรับการเตรียมความพร้อมร่างกายก่อนเข้าร่วมกิจกรรม “Bike อุ่นไอรัก” คือ ควรหมั่นฝึกซ้อมปั่นจักรยานเป็นประจํา พักผ่อนให้เพียงพออย่างน้อย 8 ชั่วโมง งดเครื่องดื่มแอลกอฮอล์หรือของมึนเมาอย่างน้อย 24 ชั่วโมง รับประทานอาหารก่อนการปั่นจักรยานอย่างน้อย 2 ชั่วโมง และหลีกเลี่ยงอาหารที่ไม่สะอาดหรืออาหารที่มีความเสี่ยงทําให้ท้องเสีย ตรวจเช็คจักรยานให้พร้อมกับการปั่น เตรียมอุปกรณ์ใส่ของจําเป็นเช่น บัตรประชาชน ข้อมูลสุขภาพ ยาประจําตัว ขวดน้ํา ขนมขบเคี้ยว หรือลูกอมที่มีความหวานเพื่อเพิ่มน้ําตาลในเลือด
ส่วนการปฏิบัติตัวขณะร่วมกิจกรรม “Bike อุ่นไอรัก” ไม่ใช้โทรศัพท์มือถือขณะปั่น ต้องมีการให้สัญญาณมือหรือเสียงเมื่อจะแซง หากปั่นช้าให้อยู่เลนซ้าย ปั่นเร็วให้อยู่เลนขวา โดยเว้นระยะไม่ให้รถเกี่ยวกัน ผู้ที่ปั่นระยะทาง 39 กิโลเมตรควรรับประทานมื้อเที่ยงให้มากเพราะอาจใช้เวลานาน สําหรับผู้ที่มีโรคประจําตัวให้จดข้อมูลโรคประจําตัว ยาที่ใช้ ประวัติแพ้ยา กรุ๊ปเลือด เบอร์โทรญาติ และผูกข้อมือด้วยผ้าสีเหลือง เพื่อเป็นข้อมูลกรณีเจ็บป่วยฉุกเฉิน ทั้งนี้ หากเจ็บป่วยฉุกเฉินหรือได้รับอุบัติเหตุให้หลบเข้าข้างทาง และแจ้งขอความช่วยเหลือจากบุคลากรสาธารณสุข หรือจิตอาสาในบริเวณงาน หรือโทรสายด่วน 1669 นอกจากนี้ หลังการปั่นจักรยาน ควรยืดเหยียดกล้ามเนื้อเพื่อปรับสภาพร่างกาย จิบน้ําบ่อย ๆ เพื่อชดเชยเหงื่อที่เสียไป
*******************************7 ธันวาคม 2561
รัฐบาลไทย-ข่าวทำเนียบรัฐบาล-รัฐบาลมุ่งมั่นแก้ปัญหาด้านสาธารณสุข ระบุขวัญและกำลังใจของบุคลากรทางการแพทย์เป็นสิ่งสำคัญ สั่งการหน่วยงานที่เกี่ยวข้องร่วมหาทางออกของปัญหา
วันพุธที่ 30 พฤษภาคม 2561
รัฐบาลมุ่งมั่นแก้ปัญหาด้านสาธารณสุข ระบุขวัญและกําลังใจของบุคลากรทางการแพทย์เป็นสิ่งสําคัญ สั่งการหน่วยงานที่เกี่ยวข้องร่วมหาทางออกของปัญหา
รัฐบาลมุ่งมั่นแก้ปัญหาด้านสาธารณสุข ระบุขวัญและกําลังใจของบุคลากรทางการแพทย์เป็นสิ่งสําคัญ สั่งการหน่วยงานที่เกี่ยวข้องร่วมหาทางออกของปัญหา
วันนี้ (28 พฤษภาคม 2561) เวลา 13.20 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงกรณีกลุ่มเครือข่ายทางการแพทย์ เรียกร้องกระทรวงการคลัง ให้ยกเลิกระเบียบกระทรวงการคลังห้ามจ้างและขึ้นเงินเดือนลูกจ้างที่จ้างจากเงินนอกงบประมาณ ว่าปัญหาที่เกิดขึ้นน่าจะมาจากความไม่เข้าใจในกฎระเบียบที่ออกมาโดยกรมบัญชีกลาง ซึ่งในความเป็นจริงแล้วกฎระเบียบดังกล่าวออกมาเพื่อให้มีความครอบคลุม ในส่วนของการใช้จ่ายงบประมาณในด้านต่าง ๆ ต้องเกิดความคุ้มค่า ไม่ซ้ําซ้อน และประหยัด ซึ่งในที่ประชุมคณะรัฐมนตรีวันนี้ ผู้เกี่ยวข้องได้มีการหารือกันว่า การใช้จ่ายงบประมาณจําเป็นต้องมีแผนงานและรายละเอียดให้ชัดเจน ในส่วนการใช้จ่ายเงินนอกงบประมาณก็มีความสําคัญ เพราะมีการนํามาใช้ในด้านต่าง ๆ เช่น การพัฒนาโรงพยาบาล การรักษาสภาพเครื่องมืออุปกรณ์ทางการแพทย์ การดูแลรักษาพยาบาลประชาชนตามหลักประกันสุขภาพ การจ้างลูกจ้างหรือพนักงานในสาขาที่มีความขาดแคลน ซึ่งจะต้องดูสัดส่วนการใช้งบประมาณให้มีความเหมาะสม
นายกรัฐมนตรี กล่าวต่อไปว่า ส่วนตัวมีความห่วงใยในมาตรฐานการบริการของสถานพยาบาล รวมทั้งขวัญและกําลังใจของบุคลากรทางการแพทย์ ในขณะนี้ ได้เร่งรัดให้มีการสร้างความรู้ความเข้าใจกับประชาชน เน้นเรื่องการป้องกัน รวมทั้งการสร้างการรับรู้ในด้านการรักษาพยาบาล การใช้ระบบออนไลน์ การใช้เทคโนโลยีต่าง ๆ เพื่อการดูแลรักษาผู้ป่วยติดเตียง นอกจากนี้ ยังมีการจัดทีมแพทย์พยาบาลลงพื้นที่ชุมชน การใช้ระบบออนไลน์ในการให้คําปรึกษารักษาพยาบาลเบื้องต้น สําหรับกลุ่มผู้มีรายได้สูงก็มีเทคโนโลยีหุ่นยนต์เพื่อการดูแลคนไข้ สิ่งต่าง ๆ เหล่านี้เป็นทางเลือกให้กับประชาชน ซึ่งรัฐบาลมีความคาดหวังว่าจะช่วยให้การดูแลประชาชนในทุกด้านดีขึ้น โดยต้องคํานึงถึงการใช้งบประมาณที่คุ้มค่ามากที่สุด ไม่สิ้นเปลืองมากเกินไป จนสะสมงบประมาณซึ่งอาจจะเป็นภาระในอนาคต นอกจากนี้ ได้มอบหมายกระทรวงการคลังร่วมหารือกับหน่วยงานที่เกี่ยวข้องเพื่อรับฟังความคิดเห็น เร่งหามาตรการแก้ไขและบรรเทาปัญหาอันเกิดจากกฎระเบียบดังกล่าว หากมีความจําเป็นต้องปรับแก้ก็ให้พิจารณาตามความเหมาะสม
------------------------------------------
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลไม่ได้นิ่งนอนใจแก้ไขปัญหาน้ำท่วม พร้อมแสดงความห่วงใยต่อผู้ได้รับผลกระทบทุกภาคส่วน
วันอังคารที่ 17 ตุลาคม 2560
นายกรัฐมนตรียืนยันรัฐบาลไม่ได้นิ่งนอนใจแก้ไขปัญหาน้ําท่วม พร้อมแสดงความห่วงใยต่อผู้ได้รับผลกระทบทุกภาคส่วน
นายกรัฐมนตรียืนยันรัฐบาลไม่ได้นิ่งนอนใจแก้ไขปัญหาน้ําท่วม พร้อมแสดงความห่วงใยต่อผู้ได้รับผลกระทบทุกภาคส่วน
วันนี้ (17 ตุลาคม 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงสถานการณ์เรื่องน้ํา และการระบายน้ําเพิ่มมากขึ้นช่วงน้ําล้นตลิ่งทําให้มีผลกระทบต่อประชาชนที่อยู่ริมน้ําว่า รัฐบาลจําเป็นจะต้องดูแลประชาชนเหล่านี้ ถ้าไม่ระบายน้ําจะทําให้ปริมาณน้ําเพิ่มมากขึ้น และจะส่งผลกระทบต่อคันกั้นน้ํา รวมถึงจะส่งผลกระทบต่อกรุงเทพมหานครและอื่น ๆ ตามมา ทั้งนี้ ทุกคนต้องเรียนรู้ที่จะอยู่กับน้ําให้ได้ ซึ่งแนวโน้มในอนาคตจะมีปริมาณน้ําเพิ่มมากขึ้น สําหรับภาพรวมแผนการบริหารจัดการน้ําของรัฐบาลติดปัญหาในการเวนคืนที่ดิน และการใช้งบประมาณในการดําเนินการจํานวนมาก จึงจําเป็นต้องมีการไตร่ตรองให้ดี
พร้อมกล่าวยืนยันว่ารัฐบาลไม่ได้นิ่งนอนใจในการแก้ไขปัญหาให้กับประชาชน และมีความเป็นห่วงต่อผู้ได้รับผลกระทบทุกภาคส่วน พร้อมขอความร่วมมือช่วยกันสร้างการรับรู้ให้ประชาชนร่วมมือแก้ไขปัญหา โดยเฉพาะปัญหาขยะที่ทําให้เกิดการอุดตันท่อระบายน้ํา ส่งผลให้เกิดน้ําท่วมตามมา
-------------------------------------------------
รัฐบาลไทย-ข่าวทำเนียบรัฐบาล-กระทรวงดิจิทัลฯ ชี้แจง กรณีการเผยแพร่เอกสารประกอบการประชุม ครม.ที่ยังไม่ได้มีการอนุมัติ
วันอังคารที่ 30 มกราคม 2561
กระทรวงดิจิทัลฯ ชี้แจง กรณีการเผยแพร่เอกสารประกอบการประชุม ครม.ที่ยังไม่ได้มีการอนุมัติ
กระทรวงดิจิทัลฯ ชี้แจง กรณีการเผยแพร่เอกสารประกอบการประชุม ครม.ที่ยังไม่ได้มีการอนุมัติ
นาวาอากาศเอก สมศักดิ์ ขาวสุวรรณ์ รองปลัดกระทรวง ในฐานะโฆษกกระทรวง กระทรวงดิจิทัลเพื่อเศรษฐกิจและสังคม ชี้แจงตามที่โซเชียลมีเดียได้ส่งต่อและวิพากษ์วิจารณ์ภาพที่อ้างว่าเป็นเอกสารใช้ประกอบการประชุมคณะรัฐมนตรี ซึ่งเป็นหนังสือข้อสั่งการของนายกรัฐมนตรีถึงสํานักงานคณะกรรมการพัฒนาการเศรษฐกิจและสังคมแห่งชาติ ต่อโครงการพัฒนาศักยภาพของทรัพยากรมนุษย์ในอุดมศึกษา เพื่อรองรับการเปลี่ยนแปลงของบริบทโลก (ทุนพัฒนาอาจารย์) พ.ศ. 2561-2580 ทําให้เกิดความเข้าใจผิดจากผู้ใช้โซเชียลมีเดียและมีแนวโน้มถูกนําไปวิจารณ์ในทางลบ
ข้อสังเกต : เห็นสมควรพิจารณาให้สํานักเลขาธิการคณะรัฐมนตรีชี้แจงว่า หนังสือดังกล่าวอยู่ในการพิจารณาขั้นตอนใด ขณะเดียวกันกระทรวงดิจิทัลเพื่อเศรษฐกิจและสังคมพิจารณาตักเตือนและป้องปรามไม่ให้เกิดขยายขอบเขตการเผยแพร่หนังสือฉบับนี้ ซึ่งจะเข้าข่ายความผิดตาม พ.ร.บ.คอมพิวเตอร์ฯ
กรณีนี้ กระทรวงดิจิทัลเพื่อเศรษฐกิจและสังคม ได้ตรวจสอบแล้วเห็นว่า หากการส่งต่อเอกสารประกอบการประชุม ครม. ที่ยังไม่ได้มีการอนุมัติ ดังกล่าว มีเนื้อหาข้อมูลประกอบที่บิดเบือนไม่เป็นความจริง จนเกิดความเสียหายต่อประชาชน หรือความมั่นคงปลอดภัยของประเทศ อาจเข้าข่ายเป็นการกระทําความผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม มาตรา 14 ซึ่งมีโทษจําคุกไม่เกินห้าปี หรือปรับไม่เกินหนึ่งแสนบาท หรือทั้งจําทั้งปรับ และผู้ที่เผยแพร่หรือส่งต่อข้อมูลที่เป็นความผิดดังกล่าวต้องได้รับโทษเช่นเดียวกัน
โดยที่ผ่านมา กระทรวงฯ ได้มีการประชาสัมพันธ์แจ้งเตือนผ่านสื่อต่าง ๆ ให้ประชาชนใช้ความระมัดระวังในการส่งต่อข้อความทางสื่อสังคมออนไลน์มาโดยตลอด ไม่ควรส่งต่อข้อมูลที่มิได้มาจากแหล่งที่น่าเชื่อถือ เพราะหากเป็นข้อมูลที่เข้าข่ายความผิดตามกฎหมายอาจทําให้ผู้ส่งต่อต้องรับโทษเช่นเดียวกับผู้กระทําผิดด้วย
ทั้งนี้ กระทรวงดิจิทัลเพื่อเศรษฐกิจและสังคม ได้ประชาสัมพันธ์แจ้งเตือนกรณีดังกล่าวทางเว็บไซต์ข่าว เว็บไซต์กระทรวงฯ และช่องทาง Social Media แล้ว และหากประชาชนมีข้อสงสัยสามารถสอบถามรายละเอียดเพิ่มเติมได้ที่ศูนย์บริการข้อมูลภาครัฐเพื่อประชาชน (Government Contact Center : GCC โทร 1111
--------------------------
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโตเกียว อำนวยความสะดวกในการส่งคนไทยในญี่ปุ่นที่มีความจำเป็นเร่งด่วนกลับไทย โดยเที่ยวบินพิเศษของสายการบิน All Nippon Airways [กระทรวงการต่างประเทศ]
วันอังคารที่ 16 มิถุนายน 2563
สถานเอกอัครราชทูต ณ กรุงโตเกียว อํานวยความสะดวกในการส่งคนไทยในญี่ปุ่นที่มีความจําเป็นเร่งด่วนกลับไทย โดยเที่ยวบินพิเศษของสายการบิน All Nippon Airways [กระทรวงการต่างประเทศ]
สถานเอกอัครราชทูต ณ กรุงโตเกียว อํานวยความสะดวกในการส่งคนไทยในญี่ปุ่นที่มีความจําเป็นเร่งด่วนกลับไทย โดยเที่ยวบินพิเศษของสายการบิน All Nippon Airways
เมื่อวันที่ 16 มิถุนายน 2563 คนไทยในญี่ปุ่นที่มีความจําเป็นเร่งด่วน เดินทางกลับประเทศไทยโดยสายการบิน All Nippon Airways (ANA) เที่ยวบินที่ NH847 ออกเดินทางจากท่าอากาศยานฮาเนดะ ถึงประเทศไทยเวลา 15.30 น.
เที่ยวบินดังกล่าวได้รับอนุญาตให้บินรับ-ส่ง ผู้โดยสารกลับประเทศไทยตามประกาศของสํานักงานการบินพลเรือนแห่งประเทศไทย โดยสถานเอกอัครราชทูต ณ กรุงโตเกียว ได้รับความร่วมมือจากสายการบินและได้รับอนุมัติจากส่วนราชการที่เกี่ยวข้องของไทย มีผู้โดยสารตามจํานวนที่ได้รับการจัดสรรจากศักยภาพที่ไทยสามารถรองรับผู้เดินทางกลับจากต่างประเทศทั่วโลกต่อวัน
ผู้โดยสารคนไทยในเที่ยวบินข้างต้นได้ลงทะเบียนในแบบฟอร์มแจ้งความประสงค์ขอเดินทางกลับไทยจากประเทศญี่ปุ่นโดยเร่งด่วนกับสถานเอกอัครราชทูตฯ และรับทราบเกี่ยวกับมาตรการกักตัว 14 วัน หลังจากที่เดินทางถึงไทย ซึ่งสถานเอกอัครราชทูตฯ ได้ประสานงานกับหน่วยงานที่เกี่ยวข้องของไทยในการจัดเตรียมสถานที่ในการกักตัวด้วยแล้ว
รัฐบาลไทย-ข่าวทำเนียบรัฐบาล-คณะกรรมการราคากลางและขึ้นทะเบียนผู้ประกอบการ ประกาศกำหนดสูตรคำนวณราคากลางงานดินซีเมนต์ผสมยางพารา
วันอังคารที่ 20 พฤศจิกายน 2561
คณะกรรมการราคากลางและขึ้นทะเบียนผู้ประกอบการ ประกาศกําหนดสูตรคํานวณราคากลางงานดินซีเมนต์ผสมยางพารา
คณะกรรมการราคากลางและขึ้นทะเบียนผู้ประกอบการ ประกาศกําหนดสูตรคํานวณราคากลางงานดินซีเมนต์ผสมยางพาราเพิ่มเติมในหลักเกณฑ์การคํานวณราคากลางงานก่อสร้างทาง สะพาน และท่อเหลี่ยม และหลักเกณฑ์การคํานวณราคากลางงานก่อสร้างชลประทาน ในราชกิจจานุเบกษาเพื่อบังคับใช้
คณะกรรมการราคากลางและขึ้นทะเบียนผู้ประกอบการ พร้อมประกาศกําหนดสูตรคํานวณราคากลางงานดินซีเมนต์ผสมยางพารา (Para Soil Cement) เพิ่มเติมในหลักเกณฑ์การคํานวณราคากลางงานก่อสร้างทาง สะพาน และท่อเหลี่ยม และหลักเกณฑ์การคํานวณราคากลางงานก่อสร้างชลประทาน ในราชกิจจานุเบกษาเพื่อบังคับใช้ต่อไป หวังช่วยส่งเสริมการใช้ยางพาราในการก่อสร้างมากขึ้น
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า เมื่อวันที่ 19 พฤศจิกายน 2561 ที่ผ่านมา คณะกรรมการราคากลางและขึ้นทะเบียนผู้ประกอบการ ได้ประชุมเพื่อพิจารณากําหนดสูตรคํานวณราคากลางงานดินซีเมนต์ผสมยางพารา (Para Soil Cement) เพื่อให้หน่วยงานของรัฐสามารถใช้สูตรดังกล่าวในการคํานวณราคากลางการก่อสร้างภาครัฐได้ในวงกว้าง ทั้งนี้ คณะกรรมการราคากลางฯ มีมติเห็นชอบสูตรการคํานวณราคากลางดังกล่าวเพิ่มเติมในหลักเกณฑ์การคํานวณราคากลางงานก่อสร้างทาง สะพาน และท่อเหลี่ยม และหลักเกณฑ์การคํานวณราคากลางงานก่อสร้างชลประทาน และได้ลงนามเพื่อประกาศใช้บังคับในราชกิจจานุเบกษาต่อไป
อธิบดีกรมบัญชีกลาง กล่าวว่า การประกาศกําหนดสูตรการคํานวณราคากลางงานดินซีเมนต์ผสมยางพาราเพื่อต้องการให้มีหลักเกณฑ์กลางในการนําส่วนผสมยางพาราไปดําเนินการในโครงการก่อสร้างต่าง ๆ ให้เป็นมาตรฐานเดียวกัน อีกทั้งยังเป็นส่วนหนึ่งที่ช่วยเหลือเกษตรกรไทย และส่งเสริมการใช้ยางพาราในหน่วยงานของรัฐตามนโยบายของรัฐบาลด้วย
รัฐบาลไทย-ข่าวทำเนียบรัฐบาล-กสร. เสริมสมรรถนะเจ้าหน้าที่ ตั้งเป้าต่อยอด GLP
วันจันทร์ที่ 11 กุมภาพันธ์ 2562
กสร. เสริมสมรรถนะเจ้าหน้าที่ ตั้งเป้าต่อยอด GLP
กสร. เสริมสมรรถนะเจ้าหน้าที่ ตั้งเป้าต่อยอด GLP
วันที่ 11 ก.พ.62 นายวิวัฒน์ ตังหงส์ อธิบดีกรมสวัสดิการและคุ้มครองแรงงาน เป็นประธานการประชุมเชิงปฏิบัติการเพื่อเพิ่มสมรรถนะให้วิทยากรเพื่อขยายผลการนําแนวปฏิบัติการใช้แรงงานที่ดี (GLP) ไปใช้ในสถานประกอบกิจการ ครั้งที่ 1 เพื่อให้เจ้าหน้าที่ผู้ปฏิบัติงานทั้งภาคทฤษฎีและภาคปฏิบัติจากสํานักงานสวัสดิการและคุ้มครองแรงงานจังหวัดในเขตจังหวัดภาคกลาง ภาคตะวันออก ภาคเหนือและภาคตะวันออกเฉียงเหนือ รวม 50 คน สามารถนําความรู้เกี่ยวกับ GLP ไปเผยแพร่ถ่ายทอดต่อแก่นายจ้าง ลูกจ้าง และผู้ที่เกี่ยวข้องต่อไปได้
รัฐบาลไทย-ข่าวทำเนียบรัฐบาล- “บอร์ดวัคซีนชาติ” เดินหน้าวางระบบข้อมูลติดตามการรับวัคซีนของคนไทยตลอดทุกช่วงวัย
วันศุกร์ที่ 29 พฤศจิกายน 2562
“บอร์ดวัคซีนชาติ” เดินหน้าวางระบบข้อมูลติดตามการรับวัคซีนของคนไทยตลอดทุกช่วงวัย
“บอร์ดวัคซีนชาติ” เดินหน้าวางระบบข้อมูลติดตามการรับวัคซีนของคนไทยตลอดทุกช่วงวัย
วันที่ 28 พ.ย. เวลา 13.30 น. ที่ห้องประชุมชัยนาทนเรนทร อาคาร 1 ชั้น 2 ตึกสํานักงานปลัดกระทรวงสาธารณสุข กระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ในฐานะรองประธานกรรมการวัคซีนแห่งชาติ เป็นประธานการประชุมคณะกรรมการวัคซีนแห่งชาติ ครั้งที่ 4/2562 โดย ดร.สาธิต เปิดเผยภายหลังการประชุมว่า ที่ประชุมได้พิจารณาและให้ความเห็นชอบ (ร่าง) ระเบียบคณะกรรมการวัคซีนแห่งชาติว่าด้วยการส่งเสริม การสนับสนุน และการให้ความร่วมมือเพื่อการบริหารจัดการ การจัดหา การกระจายวัคซีน และการสร้างเสริมภูมิคุ้มกันโรคให้แก่ประชาชน พ.ศ. .... ที่มีสาระสําคัญเพื่อให้มีการบูรณาการในการบริหารจัดการวัคซีนเพื่อความมั่นคงให้มีประสิทธิภาพและสอดคล้องกับนโยบายและแผนยุทธศาสตร์ความมั่นคงด้านวัคซีนแห่งชาติ
ดร.สาธิต กล่าวว่า (ร่าง) ระเบียบฯ ดังกล่าวจะครอบคลุมประชาชน ทั้งที่เป็นคนไทยและบุคคลต่างๆที่อาศัยอยู่ในราชอาณาจักรไทย โดยให้อํานาจคณะกรรมการวัคซีนแห่งชาติหรือบอร์ดวัคซีนชาติพิจารณาและประกาศกําหนดการสร้างเสริมภูมิคุ้มกันโรค ตามข้อเสนอของคณะอนุกรรมการสร้างเสริมภูมิคุ้มกันโรค เพื่อให้กระทรวงสาธารณสุข หน่วยงานของรัฐ นําไปใช้เป็นแนวทางในการดําเนินงานให้บริการวัคซีนป้องกันโรค และกําหนดให้มีคณะอนุกรรมการบริหารจัดการวัคซีนเพื่อความมั่นคง เพื่อทําหน้าที่กําหนดแนวทางในการบริหารจัดการวัคซีนของประเทศให้เป็นไปอย่างครอบคลุมและมีประสิทธิภาพ
รองประธานกรรมการวัคซีนแห่งชาติ กล่าวต่อว่า (ร่าง) ระเบียบฯ ดังกล่าวนี้ยังให้สถาบันวัคซีนแห่งชาติประสานความร่วมมือกับกระทรวงศึกษาธิการ กระทรวงการอุดมศึกษา วิทยาศาสตร์ วิจัย และนวัตกรรม และหน่วยงานที่เกี่ยวข้อง ทั้งหน่วยงานของรัฐและหน่วยงานเอกชนในการกําหนดหลักเกณฑ์การตรวจสอบประวัติการได้รับวัคซีนของบุคคลตามกําหนดการสร้างเสริมภูมิคุ้มกันโรค และติดตามบันทึกข้อมูลการรับวัคซีนของบุคคล รวมทั้งให้สถาบันฯ ประสานความร่วมมือกับสถานบริการทางการแพทย์และสาธารณสุขทุกแห่ง ทั้งหน่วยงานของรัฐและหน่วยงานเอกชน ในการรายงานข้อมูลการให้บริการวัคซีนแก่ประชาชน และการบริหารจัดการวัคซีนตามระบบที่กระทรวงสาธารณสุขกําหนด ซึ่งสอดคล้องกับนโยบายของกระทรวงสาธารณสุขในการจัดระบบข้อมูลด้านสุขภาพของประเทศ